**PRACOVNÝ LIST**

**VÝCHODNÁ EURÓPA**

**Prečítaj si text:**

Do východnej Európy patria tieto štáty Rusko, Ukrajina, Bielorusko a Moldavsko.

S Ukrajinou máme hranicu dlhú necelých 100 km. Rozloha Ukrajiny je 603 628 km² a má 42 mil. obyvateľov. Ukrajina je naším bezprostredným východným susedom. Hlavné mesto je Kyjev.

Prírodné podmienky umožňujú Ukrajine rozvíjať tak poľnohospodárstvo, ako aj priemysel. Na väčšine územia sú dobré možnosti pre pestovania pšenice, kukurice, slnečnice, tabaku a zeleniny. Na juhozápade a pri hraniciach s Moldavskom sa pestuje vinič. Strediskom úrodnej východnej časti štátu je mesto Charkov.

V priemysle Ukrajiny má stále veľký podiel ťažba nerastných surovín a to najmä čierneho uhlia a železnej rudy. Centrami ťažby a spracovania uhlia a železnej rudy sú mestá Doneck, Dnepropetrovsk, Záporožie a Mariupoľ.

Hlavné mesto Ukrajiny, starobylý Kyjev, leží približne v strede štátu. Už na začiatku stredoveku bol sídlom prvého štátu – Kyjevskej Rusi. Tomu odpovedajú mnohé zachované pamiatky. Z nich je najznámejší komplex chrámov pomenovaný podľa svätej Sofie. Na juhu štátu leží prístav Odesa, ktorý je zároveň druhým najväčším mestom Ukrajiny. Aj keď má Ukrajina prístup k moru, na prímorskú rekreáciu sa významnejšie využíva iba polostrov Krym. Jeho časť však patrí Rusku. Veľkým lákadlom pre turistov je tzv. Lastovičie hniezdo – rekreačné stredisko postavené na jednom z útesov nad Krymským zálivom.

**Odpovedz na otázky:**

1. Ako sa volá hlavné mesto Ukrajiny?

2. Vymenuj štáty, ktoré patria do východnej Európy.

3. Akú rozlohu má Ukrajina?

4. Ktoré nerastné suroviny sa ťažia na Ukrajine?

5. Na väčšine územia sú dobré možnosti pre pestovanie ....................., kukurice, ........................ , tabaku a ............................ .

6. Centrami ťažby a spracovania uhlia a ....................... ............. sú mestá ................, Dnepropetrovsk, ....................... a Mariupoľ.